Arvo Rissanen

Arvo Rissanen (11. syyskuuta 1902 Helsinki Kuka kukin on (Aikalaiskirja) 1954, ss. 709–710. (Viitattu 28.4.2019) – 15. syyskuuta 1985) oli suomalainen rakennusmestari ja teollisuusneuvos, joka oli myös uimahyppääjä ja taidemaalari. 

Henkilöhistoria
Arvo Rissasen vanhemmat olivat isännöitsijä Manfred Rissanen ja Maria Eufrosyne Kallström ja puoliso vuodesta 1925 Anna Maria Järvinen. Rissanen valmistui rakennusmestariksi Turun teollisuuskoulusta 1922 ja opiskeli Suomen taideyhdistyksen piirustuskoulussa 1916–1921. Hän toimi rakennusliike Kolmion työpäällikkönä  1925–1929, Haagan kauppalan rakennusmestarina 1930–1931, Suomen urheiluopiston rakennustöiden valvojana 1932–1934 ja sitten yrittäjänä vuoteen 1973 asti. Rissanen osallistui taidenäyttelyihin ja piti omia näyttelyitä 1942–1955. Uimahyppyjen Suomen mestari hän oli 1919, 1920, 1928, 1929 ja 1931 ja Pohjoismaiden mestari 1931. Rissasella oli useita rakennusalan ja muita luottamustehtäviä, sotilasarvoltaan hän oli pioneeriaselajin kapteeni. Teollisuusneuvoksen arvonimi myönnettiin Rissaselle 1963.Kuolleita. Teollisuusneuvos Arvo Rissanen. Helsingin Sanomat, 28.9.1985, s. 20.

Lähteet

Aiheesta muualla
 Arvo Rissanen, 1955, Yrjö Similä. Julkaisussa Rakennusmiehiä ja -mestareita, ss. 155–162.

Luokka: Suomalaiset rakennusmestarit
Luokka: Suomalaiset virkamiehet
Luokka: Suomalaiset yrittäjät
Luokka: Suomalaiset uimahyppääjät
Luokka: Suomalaiset taidemaalarit
Luokka: Vuonna 1902 syntyneet
Luokka: Vuonna 1985 kuolleet